“โกลเด้น ไทรแองเกิ้ล กรุ๊ป” คลอดผลิตภัณฑ์ “เทอปีนส์ กลิ่นกัญชา” ถูกกม.100%
“โกลเด้น ไทรแองเกิ้ล กรุ๊ป” คลอดผลิตภัณฑ์ "เทอปีนส์ กลิ่นกัญชา" ถูกกม.100%
“โกลเด้น ไทรแองเกิ้ล กรุ๊ป” คลอดผลิตภัณฑ์ "เทอปีนส์ กลิ่นกัญชา" ถูกกม.100%
9 มี.ค. 2564

บริษัท โกลเด้น ไทรแองเกิ้ล กรุ๊ป จำกัด หรือ GTG ผู้ศึกษาวิจัยแม่พันธุ์กัญชง-กัญชาอย่างถูกกฏหมาย รายเดียวในเอเซียที่สามารถสกัดสาร CBD จากแม่พันธุ์กัญชง RAKSA ได้สูงถึง 18% เดินหน้าพัฒนาต่อยอดธุรกิจกัญชง-กัญชา ผ่านบริษัทย่อย บริษัท โทพิเคิล เทอร์ปีนส์ จำกัด (Topical Terpenes Co., Ltd.) เพื่อออกผลิตภัณฑ์เทอปีนส์กลิ่นกัญชาถูกกฏหมาย 100%
โดย บริษัท โทพิเคิล เทอร์ปีนส์ จำกัด สกัดสารเทอร์ปีนส์ (Organic Essential Oil) จากดอกไม้และสารสกัดจากธรรมชาติกว่า 100 ชนิด โดยผู้เชี่ยวชาญด้านการสกัดกลิ่นหอมอันดับต้นๆ ของประเทศไทยในห้องปฏิบัติการที่มีมาตรฐานสูงและได้รับตรารับรองอย่าง GMP และ HACCP เพื่อนำมาใช้ประโยชน์กับผลิตภัณฑ์ต่างๆที่เน้นกลิ่นหอมอะโรม่า เช่นผลิตภัณฑ์น้ำหอม เครื่องหอม น้ำหอมปรับอากาศ ผลิตภัณฑ์สปา ผลิตภัณฑ์บำรุงผิว สุขภาพและความงาม รวมไปถึงผลิตภัณฑ์ประเภทอาหารและเครื่องดื่ม
ทั้งนี้ เทอปีนส์กลิ่นกัญชาเป็นเพียงกลิ่นที่สังเคราะห์ขึ้นมาด้วยวิธีการทางธรรมชาติให้ใกล้เคียงกับกลิ่นของกัญชาจริงๆ ไม่มีการใช้กัญชาในการสกัดและไม่ก่อให้เกิดเอฟเฟกต์จากสารที่พบในกัญชาอย่าง CBD หรือ THC ที่สามารถส่งผลต่อระบบประสาทของผู้บริโภค สิ่งที่ได้รับจากเทอร์ปีนส์คือกลิ่นหอมอโรม่าที่ช่วยให้ผ่อนคลายเพียงเท่านั้น และทุกผลิตภัณฑ์ได้ผ่านการตรวจสอบและรับรองจากองค์กรอาหารและยาของประเทศไทย (อย.) อย่างถูกต้องตามกฎหมายแล้ว
โดยปัจจุบันบริษัทมีเทอร์ปีนส์ที่เป็น Organic Essence แล้ว 4 กลิ่นคือ OG PineForest, Northern night,  Pineapple ecstasy และ Super Lemonade นอกจากนี้ยังเตรียมออกกลิ่นใหม่ๆเพิ่มอีกอย่างต่อเนื่อง โดยในเดือนหน้าทางบริษัทเตรียมที่จะออกผลิตภัณฑ์ตัว White Willow และ OG Master ออกมา นอกจากกลิ่นที่ทางบริษัทมีแล้วยังสามารถสร้างกลิ่นใหม่ตามความชอบของผู้บริโภคได้อีกด้วย
นอกจากนี้ทางบริษัทได้ออกผลิตภัณฑ์ประเภทอาหารและเครื่องดื่มร่วมกับพาร์ทเนอร์ โดยใช้เทอร์ปีนจาก “โทพิเคิล เทอร์ปีนส์” เป็นส่วนผสมหลัก ที่ผู้บริโภคสามารถมั่นใจถึงความปลอดภัยและความอร่อยได้ เช่นผลิตภัณฑ์ของ Hemp Ice Cream และเครื่องดื่ม กัญ&amp;โรส
สำหรับผู้สนใจสามารถติดต่อสอบถามข้อมูลเกี่ยวกับ “เทอปีนส์กลิ่นกัญชาถูกกฏหมาย100 %” ได้ที่ Facebook Page https://www.facebook.com/topicalterpenes  Email: [email protected] หรือเลือกชมผลิตภัณฑ์ได้ที่ https://topicalterpenes.co.th